હાર્દિકે કહ્યું કે, હોસ્પિટલમાં સારવાર લીધી છે પણ અન્નનો એક પણ દાણો મોઢામાં હજુ સુધી નથી નાખ્યો. હાર્દિકને હોસ્પિટલમાંથી રજા મળવાની વાત સામે આવે તે પહેલાથી જ પોલીસે ગ્રીનવૂડ રિસોર્ટ પાસે સુરક્ષા ચૂસ્ત કરી દીધી હતી. આજે હાર્દિકના ઉપવાસનો 16મો દિવસ છે અને તે ઉપવાસ છાવણી પર બેસીને ઉપવાસ ચાલું જ રાખવાનો છે. આજે તેના મેડિકલ રિપોર્ટના આધારે તેને રજા આપવાનો નિર્ણય હોસ્પિટલ દ્વારા લેવામાં આવ્યો છે, આ સાથે તેના મિત્ર ડૉક્ટરે પણ હોસ્પિટલના નિર્ણય પર સહમતી દર્શાવી હતી.